b'\n_START_ARTICLE_\nMomok Tasmania\n_START_SECTION_\nTaksonomi\n_START_PARAGRAPH_\nNaturalis George Harris menulis deskripsi pertama yang diterbitkan tentang haiwan ini pada 1807, dengan nama spesies Didelphis ursina. Pada 1838, nama spesies itu digantikan Dasyurus laniarius oleh Richard Owen, dan belakangan dipindahkan ke genus Sarcophilus pada 1841 dan dinamai Sarcophilus harrisii oleh Pierre Boitard. Kemaskini taksonomi yang diterbitkan pada 1987 ini berusaha mengubah nama spesiesnya menjadi Sarcophilus laniarius berdasarkan catatan-catatan fosil di daratan utama Australia yang menunjukkan hanya beberapa ekor sahaja. Namun, hal ini tidak diterima oleh masyarakat ahli taksonomi pada umumnya dan nama S. harrisii tetap dipertahankan sementara S. laniarius dipindahkan kepada spesies fosilnya. Analisis filogenetik menunjukkan bahwa haiwan ini mempunyai  hubungan dekat dengan quoll, dan lebih jauh hubungannya dengan spesies Thylacine yang telah pupus sepenuhnya.\n_START_SECTION_\nEkologi dan taburan\n_START_PARAGRAPH_\nSpesies ini ditemui di seluruh pulau Tasmania, termasuk di kawasan luar bandar dan Pulau Robbins di mana ia dihubungkan kepada tanah besar pada air surut.\n_START_SECTION_\nTabiat\n_START_PARAGRAPH_\nHaiwan ini bersifat nokturnal atau krepuskul (lebih-lebih lagi pada tahap muda) di mana ia meluangkan masa siangnya menyembunyikan diri dalam lubang tanah._NEWLINE_Momok Tasmania tidak membentuk kawanan, malah cenderung bersendirian selepas berhenti menyusu._NEWLINE_Haiwan ini menggali mendapatkan bangkai sebagai sumber makanan. Ia mula-mula memakan bangkai dengan merobek isi perutbangkai sehingga sisa makanannya kelihatan berongga. Momok-momok ini bisa memakan sebanyak 15% hingga 40% berat badan,_NEWLINE_ hal ini menyebabkan ia bisa menjadi berat dan mudah kepenatan sehingga terbaring._NEWLINE_Momok betina mula mengawan apabila mencapai kematangan seks biasanya pada tahun kedua. Betina-betina ini mula menjadi subur sehingga menghasilkan banyak ovum dalam setahun. Kitaran pembiakan haiwan ini mula pada Mac atau April agar anak-anak momok yang berhenti menyusu dicukupi sumber makanan, terutamanya pada musim-musim bunga dan panas Hemisfera Selatan. Jantan-jantan mula merebut pasangan sendiri di mana betina-betina akan mengawan dengan jantan yang dominan, biasanya di kawasan dilitup.'